It’s All Over Now, Baby Blue

«It's All Over Now, Baby Blue» er en sang av Bob Dylan på albumet Bringing It All Back Home fra 1965. Sangen ble spilt inn den 15. januar 1965 med Dylan på akustisk gitar og munnspill, og William E. Le på bassgitar. Teksten var kraftig inspirert av symbolsk diktning og er et oppgjør med den mystiske «Baby Blue». Det har vært mange spekulasjoner omkring hvem «Baby Blue» egentlig er. Noen av forslagene har vært Joan Baez, David Blue, Paul Clayton, Dylans folk-publikum, og også Dylan selv.

«It's All Over Now, Baby Blue» har blitt spilt mange ganger av forskjellige artister, blant annet Joan Baez, Them, The Byrds, The Animals, Judy Collins, Joni Mitchell, Marianne Faithfull, Falco og The Grateful Dead. Thems utgave fra 1966 ble gitt ut på singel og var inspirert av garagebandene på midten av 1960-tallet. Beck samplet senere denne utgaven på singelen «Jack-Ass» i 1996. The Byrds spilte inn sangen to ganger i 1965 som en mulig oppfølgningssingel til «Mr. Tambourine Man» og «All I Really Want to Doer», men ingen av disse innspillingene kom ut. The Byrds gjorde en ny innspilling av sangen i 1969 på Ballad of Easy Rider. Åge Aleksandersen har gitt ut sangen på norsk med tittelen «Alt e over no, jenta mi». Den er gjendiktet av Håvard Rem og er 13. spor på albumet Fredløs – Dylan på norsk fra 1997.

Kategori:Sanger fra 1965
Kategori:Bob Dylan-sanger
Kategori:Sanger skrevet av Bob Dylan